Ο **Αθλητικός Σύλλογος Ρόδου** είναι αθλητικό σωματείο που δραστηριοποιείται στα αθλήματα του ποδοσφαίρου και του  βόλεϊ με έτος ίδρυσης το 1968. Εδρεύει στο νησί της Ρόδου, στο νομό Δωδεκανήσου. Το ποδοσφαιρικό τμήμα είναι το πιο πετυχημένο καθώς έχει γράψει την δική του ιστορία στο ελληνικό ποδόσφαιρο, αφού ήταν η πρώτη Δωδεκανησιακή και γενικότερα νησιώτικη ομάδα (πλην Κρήτης), που καταφέρνει να αγωνιστεί σε επίπεδο Α΄ Εθνικής. Στο παρελθόν διέθετε και τμήμα τζούντο. Από την διοίκηση του συλλόγου έχει δρομολογηθεί η δημιουργία και άλλων τμημάτων.

Τμήμα ποδοσφαίρου ανδρών
------------------------

### Ιστορία

Λογότυπα της Ρόδου την δεκαετία του 1970.
Ιδρύθηκε το 1968 με εντολή της Χούντας να διαλυθούν τρεις ομάδες της πόλης, ο Διαγόρας, ο Ροδιακός και ο Δωριέας και να δημιουργηθεί μία νέα ομάδα και μόνο με την την επωνυμία «**Αθλητικός Σύλλογος Ρόδος**». Ξεκινά την επόμενη περίοδο από το πρωτάθλημα Β΄ Εθνικής κατηγορίας και το 1978 ανεβαίνει στην Α΄ Εθνική. Από το 1968 έως το 1974 πραγματοποιεί μέτρια πορεία και από το 1975 ξεκινά η ανοδική της τροχιά. Το 1975, 1976 και 1977 χάνει την πρώτη θέση από συγκυρίες της τελευταίας στιγμής. Όμως το 1977-78 τερματίζει 1η στον Νότιο Όμιλο με 59 βαθμούς έναντι 52 του βασικού συνδιεκδικητή της, Ατρομήτου Αθηνών.

Το 1980 υποβιβάζεται στη Β΄ Εθνική και μετά από αγώνα μπαράζ στο Ηράκλειο, όπου επιβλήθηκε με 1-0 επί του Α.Ο. Αιγάλεω, επανέρχεται στην Α΄ Εθνική, όπου αγωνίζεται μέχρι το 1983. Από το 1983 έως το 1985 αγωνίζεται στη Β΄ Εθνική, υποβιβάστηκε το 1985 στην Γ΄ Εθνική και το 1988 στην Δ΄ Εθνική.

Το 1994 συγχωνεύεται με τον Διαγόρα, ο οποίος είχε επανιδρυθεί το 1970, και δημιουργούν την «Ένωση Ρόδου-Διαγόρα».
Η ένωση το 1998 διαλύθηκε και η ομάδα της Ρόδου επανιδρύεται. Την περίοδο 1999-00 για την ενίσχυση του ποδοσφαιρικού τμήματός της συγχωνεύεται με την «Α.Ε. Πανωγιαννιών». Η νέα ομάδα συμμετέχει στην Α΄ Κατηγορία Δωδεκανήσου. Το 2001 κερδίζει την άνοδο στην Δ΄ Εθνική και το 2003 στην Γ΄ Εθνική, σε αγώνα μπαράζ με τον Πιερικό (0-2). Αποκορύφωμα της νέας προσπάθειας που ξεκίνησε το 2000 αποτέλεσε η διεκδίκηση της ανόδου στην Β΄ Εθνική την περίοδο 2006-07, η οποία χάθηκε στον αγώνα μπαράζ με τον Ολυμπιακό Βόλου, όπου και ηττήθηκε με 2-1 και παρέμεινε στην Γ΄ Εθνική Κατηγορία. 
Την περίοδο 2008-09 αναδεικνύεται δευτεραθλήτρια στον Νότιο όμιλο της Γ΄ Εθνικής για μια ακόμη χρονιά, σπάζοντας πανευρωπαϊκό ρεκόρ ως αήττητη σε όλες πλην της πρώτης αγωνιστικής. Σε αγώνα κατάταξης (μπαράζ) η Ρόδος ηττάται με 2-1 από την δευτεραθλήτρια ομάδα του Βορείου ομίλου, τον Παναιτωλικό. Αμέσως μετά το μπαράζ, η ομάδα επί ένα μήνα πέρασε στην πλήρη απαξίωση. Την διοίκηση ανέλαβε ο Αντώνης (Τώνης) Μαρτίνης, ο οποίος με νέα πνοή προχώρησε στην στελέχωση της. Δυο μήνες περίπου μετά, κερδίζει την άνοδο στην Β΄ εθνική ως επιλαχούσα στην θέση του Απόλλωνα Καλαμαριάς, ο οποίος υποβιβάστηκε στη Δ΄ Εθνική λόγω μη δήλωσης συμμετοχής στο πρωτάθλημα 2009-10. Η Ρόδος στην Β΄ Εθνική την περίοδο της προεδρίας Μαρτίνη απέκτησε πανίσχυρη ομάδα και ποδοσφαιριστές διεθνούς ακτινοβολίας όπως ο Pedro Irala (διεθνής από την Παραγουάη) και ο Λάζετιτς. Η ισχυρή ομάδα κερδίζει τον Ολυμπιακό Βόλου και την Κέρκυρα και κάνει μια τρελή πορεία στον πρώτο γύρο του πρωταθλήματος, αφήνοντας άφωνους όσους έστηναν αγώνες. Αυτό βέβαια ήταν και το αποτέλεσμα της πίεσης που δέχτηκε στο φινάλε του πρωταθλήματος, όταν αναγκάστηκε να φύγει από τη Β΄ Εθνική, αφού είχε στηθεί από τουλάχιστον όσες ομάδες έλαβαν μέρος στους αγώνες μπαράζ παραμονής στην κατηγορία. 

Στο πρωτάθλημα της Β΄ Εθνικής η Ρόδος τερματίζει στη 16η θέση της βαθμολογίας και υποβιβάζεται ξανά στη Γ΄ Εθνική, αφού κέρδισε τον τίτλο της πλέον καθαρής ομάδας στα εθνικά πρωταθλήματα, που δεν είχε ενδώσει στο σύστημα των στοιχημάτων και των στημένων αγώνων. 
Είναι γνωστό. πως κατά την περίοδο της παρουσίας της ομάδας στη Β΄ Εθνική, ανδρώθηκε το "σύστημα" των στημένων που ουσιαστικά καταδίκασαν την ομάδα στην επιστροφή στην Γ΄ Εθνική, αφού η Ρόδος ήταν η μοναδική που δεν εντάχθηκε σε όσα κατόπιν αποκαλύφθηκαν και οδήγησαν παράγοντες του Ελληνικού ποδοσφαίρου στη φυλακή. 

Λόγω οικονομικών προβλημάτων και μη συμμετοχής παραγόντων στην διοίκηση της ΠΑΕ, αν και ολοκλήρωσε το πρωτάθλημα στη δεύτερη θέση, της αφαιρέθηκαν βαθμοί και αναγκάστηκε να μεταπηδήσει στο Περιφερειακό πρωτάθλημα όπου αγωνίστηκε την περίοδο 2011-12. Στο πρωτάθλημα αυτό η ομάδα απαξιώθηκε πλήρως και δεν κατάφερε να διατηρηθεί στην κατηγορία. Από το 2012 και έπειτα η Ρόδος πρωταγωνιστεί στο πρωτάθλημα της Α' Κατηγορίας της Ε.Π.Σ. Δωδεκανήσου, και βασικός της στόχος είναι η επάνοδός της στις εθνικές κατηγορίες της χώρας.

Την περίοδο 2015-16 κάνει μια τρελή πορεία στα τοπικά πρωταθλήματα και βγαίνει πρωταθλήτρια Δωδεκανήσου. Πιο αναλυτικά, η Ρόδος κατεβάζει στην Α΄ Κατηγορία μια εντυπωσιακή ομάδα που κατάφερε να σπάσει όλα τα ρεκόρ. Σε 32 αγώνες που έδωσαν, τα ελάφια σημείωσαν 30 νίκες, 1 ισοπαλία και μια ήττα κόντρα στον 2ο στην βαθμολογία Αντίμαχο. Η Ρόδος παρέμεινε αήττητη για 30 σερί αγωνιστικές. Επίσης, η Ρόδος σκόραρε 134 γκολ (επίδοση ρεκόρ για την κατηγορία) και δέχτηκε 17, έχοντας την καλύτερη επίθεση και άμυνα του πρωταθλήματος. Ως πρωταθλήτρια Δωδεκανήσου, η Ρόδος θα συμμετάσχει στα μπαράζ ανόδου προς την Γ΄ Εθνική. Αντίπαλοί της στον 10ο όμιλο είναι ο Πανθηραϊκός από την Ε.Π.Σ. Κυκλάδων, ο Αίγειρος Μυστεγνών από την Ε.Π.Σ. Λέσβου και ο Ποσειδώνας Καρδαμύλων από την Ε.Π.Σ. Χίου. Η Ρόδος κατατροπώνει κυριολεκτικά τους αντιπάλους της. Τερματίζει πρώτη στον όμιλό της και είναι η μοναδική πανελληνίως ομάδα που πετυχαίνει το απόλυτο στις νίκες, καταφέρνοντας να εξασφαλίσει πρώτη χρονικά το εισιτήριο για τη Γ΄ Εθνική. Παράλληλα, θα έχει την καλύτερη επιθετική επίδοση, πετυχαίνοντας 19 γκολ, δηλαδή 3,1 γκολ μ.ο. ανά αγώνα.

Για δύο χρονιές, 2016-17 και 2017-18, η Ρόδος υπό τον Αυγουστίνο Γιακάι παραμένει στην Γ΄ Εθνική. Το 2018-19 επανερχόμενη στο τοπικό, έρχεται η φουρνιά των επιτυχιών, κατ' αρχήν με διοίκηση Αντώνη Μαρτίνη και Ντουρουτλή και η πορεία είναι ξέφρενη προς την μεγάλη επιστροφή. Στις 13 Απριλίου του 2019 ολοκληρώνει το πρωτάθλημα της Α' κατηγορίας Δωδεκανήσου με ενεργητικό μόνο δυό ήττες στο πρωτάθλημα - κυριολεκτικά ήττες κακοτυχίας - και κερδίζει στο πέρασμα της, όλες τις ομάδες με εκκωφαντικά σκορ. 

Η νέα πορεία της ομάδας της Ρόδου υπό την προεδρεία του Μαρτίνη φέρνει και νέα δεδομένα στο Σύλλογο, αφού με ενέργειες του, αποκτά μόνιμο και δικό του χώρο για στέγαση. Η Λέσχη της Α.Σ. Ρόδου παραχωρείται στην διασταύρωση των οδών Καισαρείας και Κλαυδίου Πέπερ στον Αγιο Δημήτριο κι επομένως για πρώτη φορά στην Ιστορία του Συλλόγου υπάρχει στέγη που θα στεγάσει γραφεία, ακαδημίες και άλλα τμήματα του.

Την σεζόν 2019-20 βρίσκει την ομάδα της Ρόδου στο πρωτάθλημα της Γ' Εθνικής ερασιτεχνικής κατηγορίας (4η ιεραρχικά). Η ομάδα κάνει μια εξαιρετική πορεία κάνοντας 18 νίκες, 2 ισοπαλίες και 1 ήττα. Έβαλε 44 τέρματα και δέχθηκε 9. Η διακοπή του πρωταθλήματος βρήκε την ομάδα στην 1η θέση. Έτσι μετά από περίπου δέκα χρόνια επανέρχεται με τον ίδιο πρόεδρο στις εθνικές επαγγελματικές κατηγορίες φιλοδοξώντας για την μεγάλη επιστροφή στην πρώτη τη τάξει εθνική κατηγορία.

Το λογότυπο της ΠΑΕ Ρόδος (2020-2022)
Η πρώτη σεζόν της ομάδας στις επαγγελματικές κατηγορίες (2020-21) μετά από σχεδόν μια δεκαετία θεωρείται μιας από τις πιο επιτυχημένες αλλά και ταραχώδης και αυτό διότι η Ρόδος αν και τερμάτισε στην 3η θέση του πρωταθλήματος εξασφαλίζοντας το εισητήριο για την νέα Σούπερ Λιγκ 2 των 2 ομίλων, κινδύνεψε στο τέλος του πρωταθλήματος ακόμη και με υποβιβασμό λόγω μιας σοβαρής υπόθεσης που αφορούσε την εγκυρότητα των καρτών υγείας των ποδοσφαιριστών της. 

Ένας υποβιβασμός που ήρθε την επόμενη σεζόν (2021-22) με την ομάδα της Ρόδου να κάνει ένα καλό ξεκίνημα και εν τέλει να φλερτάρει με την οριστική διάλυση κάνοντας μια απογοητευτική, για τα τότε δεδομένα, πορεία τερματίζοντας στην 16η και προτελευταία θέση του βαθμολογικού πίνακα έχοντας 8 νίκες, 6 ισοπαλίες και 18 ήττες, αλλά και μείον 12 βαθμούς (6 για την περσινή υπόθεση με τις πλαστές κάρτες υγείας και 6 για ληξιπρόθεσμες οφειλές).

Την σεζόν 2022-23 η ομάδα της Ρόδου ανασυντάσσεται μετά από τις προηγούμενες ταραχώδεις χρονιές με ξεκάθαρο στόχο την επάνοδο στις επαγγελματικές κατηγορίες βάζοντας γερές βάσεις αυτή την φορά. Τερματίζει στην 2η θέση της βαθμολογίας χάνοντας για μόλις 3 βαθμούς την πρώτη θέση που οδηγούσε στα πλέι οφ για την επάνοδο στην Σούπερ Λιγκ 2. Το ματς με τον Πανγυθεατικό την προτελευταία αγωνιστική, το οποίο η Ρόδος έχασε με 2-1, ήταν ένα από τα ματς που καθόρισαν τον πρωταθλητή. Έτσι η Ρόδος παρέμεινε για ακόμη μια χρονιά στην Γ΄ Εθνική με το όραμα και τους στόχους που έχει θέσει η διοίκηση να μην αλλάζουν.

### Η αγωνιστική πορεία διαχρονικά

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία |
| --- | --- |
| **1968-69** | Β΄ Εθνική |
| **1969-70** |
| **1970-71** |
| **1971-72** |
| **1972-73** |
| **1973-74** |
| **1974-75** |
| **1975-76** |
| **1976-77** |
| **1977-78** |
| **1978-79** | Α΄ Εθνική |
| **1979-80** |
| **1980–81** | Β΄ Εθνική |
| **1981–82** | Α΄ Εθνική |
| **1982-83** |
| **1983–84** | Β΄ Εθνική |
| **1984–85** |
| **1985–86** | Γ΄ Εθνική |
| **1986–87** |
| **1987–88** |
| **1988–89** | Δ΄ Εθνική |
| **1989–90** | Γ΄ Εθνική |
| **1990–91** | Δ΄ Εθνική |
| **1991–92** | Γ΄ Εθνική |
| **1992–93** |
| **1993–94** |
| **1994–95** | Δεν υφίστατο ο Α.Σ. Ρόδος |
| **1995–96** |
| **1996–97** |
| **1997–98** |
| **1998–99** | ΕΠΣΔ |
| **1999–00** |
| **2000–01** |
| **2001–02** | Δ΄ Εθνική |
| **2002–03** |
| **2003–04** | Γ΄ Εθνική |
| **2004–05** |
| **2005–06** |
| **2006–07** |
| **2007–08** |
| **2008–09** |
| **2009–10** | Β΄ Εθνική |
| **2010–11** | Φούτμπολ Λιγκ 2 |
| **2011–12** | Δ΄ Εθνική |
| **2012–13** | ΕΠΣΔ |
| **2013–14** |
| **2014–15** |
| **2015–16** |
| **2016–17** | Γ΄ Εθνική Ερασιτεχνική |
| **2017–18** |
| **2018–19** | ΕΠΣΔ |
| **2019–20** | Γ΄ Εθνική Ερασιτεχνική(ως 4ο επίπεδο) |
| **2020–21** | Φούτμπολ Λιγκ(ως 3ο επίπεδο) |
| **2021–22** | Σούπερ Λιγκ 2 |
| **2022–23** | Γ΄ Εθνική Ερασιτεχνική |
| **2023–24** |

 |

### Σύνολα συμμετοχών στα εθνικά πρωταθλήματα

| Κατηγορία | Συμμετοχές |
| --- | --- |
| **Α΄ Εθνική** | **4** |
| **Β΄ Εθνική / Σούπερ Λιγκ 2**  | **15 (14 / 1)** |
| **Γ΄ Εθνική / Γ΄ Εθνική Ερασιτεχνική / Φούτμπολ Λιγκ**  | **18 (13 / 4 / 1)** |
| **Δ΄ Εθνική / Γ΄ Εθνική Ερασιτεχνική** | **6 (5 / 1)** |

### Τίτλοι

* Πρωταθλήματα Β΄ κατηγορίας (2): 1978, 1981
* Πρωταθλήματα Δ΄ κατηγορίας (2): 1989, 1991, 2003, 2020
* Πρωταθλήματα Ε.Π.Σ. Δωδεκανήσου (3): 2001, 2016, 2019
* Κύπελλα Ε.Π.Σ. Δωδεκανήσου (2): 1969, 1991

### Αξιόλογοι ποδοσφαιριστές

* Μανώλης Κώττης
* Δημήτρης Δοξάκης
* Νίκος Πιας
* Γιώργος Σκαρτάδος
* Κώστας Παπαοικονόμου
* Γιάννης Διακονικολάου
* Γιώργος Ράδος
* Μιχάλης Χάσταλης
* Γιάννης Καραντάνης
* Γιώργος Τανίδης
* Μιχάλης Δράκος
* Γιάννης Εγγλέζος
* Γιώργος Γεωργαλής
* Παναγιώτης Σωτηρόπουλος
* Δημήτρης Χαλούλος
* Πέδρο Ιράλα
* Ζάρκο Λάζετιτς
* Λουτσιάνο
* Ζιλβάν
* Χρήστος Φαρμάκης
* Νέστωρ Αργυρόπουλος
* Λάζαρος Παπαδόπουλος
* Αλέκος Κωστίκος

Φίλαθλοι
--------

Η "Κακιά Σκάλα" σε ντέρμπι Γ΄ Εθνικής.
Ο σύνδεσμος των οργανωμένων οπαδών της Α.Σ. Ρόδου ονομάζεται Σ.Φ.Ρ. "Κακιά Σκάλα". Ιδρύθηκε το 1981, την εποχή δηλαδή που η Ρόδος μεγαλουργούσε στην Α΄ Εθνική. Πέρα από την Κακιά Σκάλα, υπήρχαν κι άλλοι σύνδεσμοι που δημιουργήθηκαν και στήριξαν την ομάδα, τόσο στα χρόνια της δόξας, όσο και στα νεότερα χρόνια όπως οι Μυρμιδόνες, οι Ναΐτες κ.α. Τελικά μόνο η Κακιά Σκάλα διατηρήθηκε και βρίσκεται διαχρονικά στο πλευρό της ομάδας, στηρίζοντας τις προσπάθειες των ελαφιών.

Έμβλημα και χρώματα
-------------------

Έμβλημα του συλλόγου της Ρόδου είναι το καλπάζον κερασφόρο ελάφι, με ορισμένες παραλλαγές στο πέρασμα των χρόνων. Το ελάφι, και συγκεκριμένα το "πλατώνι", αποτελεί ένα από τα σύμβολα του νησιού της Ρόδου.

Χρώματα της Α.Σ. Ρόδου, από την ίδρυση του συλλόγου, είναι το πράσινο και το λευκό. Σε ορισμένες "τρίτες" εμφανίσεις έχουν χρησιμοποιηθεί και κάποια άλλα χρώματα όπως το κίτρινο ή το μωβ και άλλα. Για την νέα πορεία της η Ρόδος σαν ΠΑΕ, χρησιμοποιεί φυσικά το ελάφι ως σύμβολο μέσα σε πλαίσιο που παραπέμπει στην ιστορία, εμβληματικά με τον θυρεό!

Τμήμα βόλεϋ και τζούντο
-----------------------

Από το 2019 στον Α.Σ. Ρόδος λειτουργεί τμήμα βόλεϋ γυναικών που λαμβάνει μέρος στα εθνικά πρωταθλήματα.

Ο σύλλογος διέθετε τμήμα τζούντο και συμμετείχε στο 1ο Πανελλήνιο Πρωτάθλημα Γυναικών του 1984, κατακτώντας ένα χρυσό μετάλλιο. Σήμερα το τμήμα αυτό είναι ανενεργό.

### Τίτλοι

* Πανελλήνιο Διασυλλογικό Γυναικών: 1988, 1990

Εικόνες
-------

* Περίοδος 2008-09Περίοδος 2008-09
* Περίοδος 2008-09Περίοδος 2008-09
* Περίοδος 2008-09Περίοδος 2008-09
* Περίοδος 2008-09Περίοδος 2008-09

Σημειώσεις
----------

1. ↑  Διακρίνονται οι ποδοσφαιριστές Γιώργος Ζαχαράτος, Νίκος Αντωνίου, Γιώργος Στεργάλας, Άκης Βασιλόπουλος.
2. ↑  Διακρίνονται οι ποδοσφαιριστές Αντώνης Βούλγαρης, Δημήτρης Χαλούλος, Σταμάτης Συρίγος.
3. ↑  Διακρίνονται οι ποδοσφαιριστές Γιώργος Τριχίας, Θεόδωρος Παπαδημητρίου, Αντώνης Παναγιωτόπουλος, Νικήτας Μαλιάκας.
4. ↑  Διακρίνονται οι ποδοσφαιριστές Διονύσης Λιοσάτος, Θεόπιστος Παπαδόπουλος, Χρίστος Χατζηφούντας, Σταμάτης Συρίγος, Δημήτρης Χαλούλος.

Παραπομπές
----------

1. ↑  «Μειώθηκε η ποινή της Ρόδου». *xxsports.org*. .
2. ↑  «Ενεργοποιήθηκε το -6 για Ρόδο». *mikriliga.com*. .
3. ↑  Αφιέρωμα στα Πανελλήνια πρωταθλήματα Τζούντο από την ΕΟΤ fightsports.gr
4. ↑  Σύλλογοι Αρχειοθετήθηκε 2016-03-14 στο Wayback Machine. hjf.gr

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2019-06-04 στο Wayback Machine.
* Ιστοσελίδα φιλάθλων greendeers.gr
* Το στάδιο της Ρόδου από το stadia.gr

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιο
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |